सत्या और सीमा डुग्गु को अपनी संतान की तरह प्यार करते थे। वे उसे गोद में लेकर उस से बातें करते, अपने हाथ से खाना खिलाते, घुमाने ले जाते, बीमार पड़ने पर डॉक्टर के पास ले जाकर उसका इलाज करवाते। डुग्गु भी उन्हें अपने मम्मी-पापा की तरह बहुत चाहती थी। एक दिन के लिए भी सीमा या सत्या को कभी शहर से बाहर जाना पड़ता, तो डुग्गु उनके बिना बहुत उदास हो जाती , खाना-पीना छोड़ देती। वे तीनों बहुत प्यार से रहते थे। डुग्गु कभी किसी को काटती नहीं थी , इसलिए अड़ोस -पड़ोस के बच्चे भी उसे बहुत पसंद करते थे , उसके साथ खेलते थे।